**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.07.2020, ora 08.00 – 12.07.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 12.07.2020, ora 07.00**

**RÂURI**

**Debitele au fost în general în scădere**, exceptând Prutul, pe sectorul Stânca aval – Ungheni și sectorul Oancea – Șivița unde au fost în creștere prin propagare și râurile din bazinele hidrografice ale Bârladului și Jijiei, unde au fost relativ staționare.

S-au produs scurgeri importante pe versanţi, torenţi, pâraie, viituri rapide cu efecte de inundaţii locale, pe unele râuri mici din Maramureș și nordul Moldovei, datorită precipitațiilor sub formă de aversă, de scurtă durată, cu caracter torențial căzute în interval.

Debitele se situează la valori sub mediile multianuale lunare, cu coeficienţi moduli cuprinşi între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Bârzava, Moravița, Caraș, Nera, Suceava, Bistriţa, Trotuş, în bazinele superioare ale Crișului Repede, Jiului, pe cursurile Siretului și Prutului, cursurile inferioare ale Crasnei, Barcăului, Mureșului, cursul mijlociu și inferior al Begăi şi mai mici (10-30%) pe râurile din bazinul hidrografic Bârlad.

Se situează peste **COTELE DE APĂRARE** râul Prut, la s.h. Stânca Aval și pe sectorul Drânceni – Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează :

- **COTELE DE PERICOL**: Prut – Fălciu (600+18) – jud.GL şi Prut – Oancea (600+48)-jud.GL;

- **COTELE DE INUNDAȚIE**: Prut – Şiviţa (435+7) – jud. G.

Este în vigoare **AVERTIZAREA HIDROLOGICĂ nr. 36** din 09.07.2020.

În interval au fost emise **trei ATENȚIONĂRI HIDROLOGICE** pentru fenomene imediate.

**Debitele vor fi, în general, în scădere**, exceptând râurile din bazinul Bârlad și afluenții Prutului unde vor fi staționare.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu posibile depășiri izolate ale **COTELOR DE APĂRARE**, pe unele râuri din zonele de deal și munte, în special din nordul, vestul și centrul țării, datorită precipitațiilor sub formă de aversă, de scurtă durată cu caracter torențial, însemnate cantitativ, prognozate.

Se va menţine peste **COTELE DE APĂRARE** râul Prut, pe sectoarele Stânca Aval – Ungheni și Fălciu – Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, dupa cum urmează :

- **COTELE DE PERICOL**: Prut – Oancea (600+40)-jud.GL;

- **COTELE DE INUNDAȚIE**: Prut – Fălciu (550+40) – jud.GL, Prut – Şiviţa (435+15) – jud. GL;

- **COTA DE ATENȚIE**: Prut – Ungheni (460+60)-jud.IS.

Se menține în vigoare **AVERTIZAREA HIDROLOGICĂ nr. 36** din 09.07.2020.

**DUNĂRE**

**Debitul la intrarea în ţară (secţiunea Baziaş) în intervalul 11.07 – 12.07.2020 a fost în scădere, având valoarea de 5600 m3/s**, peste media multianuală a lunii iulie (5350 m3/s).

În aval de Porţile de Fier debitele au fost în scădere pe sectoarele Gruia – Calafat și Giurgiu – Tulcea și în creștere pe sectorul Bechet – Zimnicea.

**Debitul la intrarea în ţară (secţiunea Baziaş) va fi în scădere (5300 m3/s).**

În aval de Porţile de Fier debitele vor fi în scădere pe sectoarele Gruia – Bechet și Călăraşi –Tulcea, în creştere pe sectorul Corabia – Giurgiu și staţionare la Olteniţa.

**2.** **Situaţia meteorologică în intervalul 11.07.2020, ora 09.00 –12.07.2020, ora 06.00**

**Administraţia Naţională de Meteorologie** (A.N.M.) a emis în data de 11.07.2020, la ora 13:00, **Atenționarea Meteorologică nr. 81**, conform căreia:

**Mesaj 1**

**- Cod Galben:** „*În intervalul 12 iulie, ora 06:00 – 12 iulie, ora 18:00, în Maramureș, Crișana, Banat, Transilvania și nordul Moldovei, precum și în zonele de deal și de munte, vor fi perioade cu instabilitate atmosferică accentuată, ce se va manifesta prin averse torențiale, frecvente descărcări electrice, intensificări ale vântului cu viteze de peste 65...75 km/h, vijelii și grindină. Cantitățile de apă vor depăși 25...30 l/mp și izolat 40 l/mp. Manifestări specifice instabilității atmosferice vor fi în nord-vestul teritoriului încă din a doua parte a zilei de sâmbătă (11 iulie). Sâmbătă, 11 iulie, în zonele de câmpie disconfortul termic va fi accentuat, iar indicele temperatură-umezeală (ITU) va atinge pe arii restrânse pragul critic de 80 de unități. În cursul zilei de duminică, 12 iulie, în regiunile vestice, nordice și centrale vremea se va răci semnificativ, dar în cele sud-estice disconfortul termic se va menține accentuat, iar la amiază indicele temperatură-umezeală (ITU) va mai atinge pragul critic de 80 de unități.”*

**Mesaj 2**

**- Informare Meteorologică:** „*În intervalul 12 iulie, ora 18:00 – 13 iulie, ora 06:00, în Moldova, Muntenia, local în Transilvania, Oltenia și Dobrogea, precum și în zona Carpaților Orientali și Meridionali, instabilitatea atmosferică va fi temporar accentuată și se va manifesta prin averse ce vor avea și caracter torențial, descărcări electrice, intensificări de scurtă durată ale vântului și, posibil, vijelii și grindină. Cantitățile de apă vor depăși 20...25 l/mp și izolat 30...35 l/mp.”*

Această **Atenționare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOȘANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, PRAHOVA, SATU-MARE, SĂLAJ, SIBIU, SUCEAVA, TIMIȘ, VÂLCEA şi VRANCEA (28 prefecturi) - COD GALBEN (MESAJ 1);*

- către prefecturile județelor: *ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, MUREŞ, NEAMŢ, OLT, PRAHOVA, SĂLAJ, SIBIU, SUCEAVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI (37 prefecturi) - INFORMARE METEOROLOGICĂ (MESAJ 2).*

**ÎN ŢARĂ**

Vremea s-a menținut călduroasă la amiază în zonele de câmpie și podiș, disconfortul termic a fost ridicat, iar indicele temperatură-umezeală (ITU) a atins pragul critic de 80 de unități, local în Crișana și Maramureș. Cerul a fost mai mult senin în prima parte a zilei, însă după-amiază la munte, iar seara și noaptea în Banat, Crișana și Maramureș, înnorările au fost accentuate și pe arii restrânse s-au semnalat averse, însoțite de descărcări electrice. Vântul a suflat slab şi moderat, cu intensificări în sud-vest, dar de scurtă durată și în timpul ploilor. Temperaturile maxime s-au încadrat între 26 de grade la Câmpulung, Întorsura Buzăului, Sulina și Mangalia și 34 de grade la Săcuieni, Sânnicolau Mare, Calafat, Bechet, Zimnicea și București-Filaret, iar la ora 06.00, valorile termice erau cuprinse între 10 grade la Miercurea Ciuc și Întorsura Buzăului și 23 de grade la Sulina.

***Observații:*** *de ieri dimineață de la ora 06 au fost în vigoare 9 mesaje pentru fenomene meteorologice periculoase imediate, după cum urmează:*

*- 1 avertizare cod portocaliu emisă de SRPV Cluj;*

*- 8 atenționări cod galben, 3 emise de SRPV Timișoara, 3 emise de SRPV Cluj și 2 emise de SRPV Bacău pentru zona de munte.*

**LA BUCUREŞTI**

Vremea s-a menținut frumoasă, dar călduroasă la amiază. Cerul a fost senin, iar vântul a suflat slab și moderat. Temperatura maximă a fost de 31 de grade la stația meteo Băneasa, 33 de grade la Afumați și 34 de grade la Filaret, iar la ora 06.00 se înregistrau 14 grade în Băneasa și 17 grade la Afumați și Filaret.

**3. Prognoza meteorologică în intervalul 12.07.2020, ora 09.00 –13.07.2020, ora 09.00**

**ÎN ŢARĂ**

Vremea se va răci semnificativ în regiunile vestice, nordice și centrale, dar în rest va fi în continuare călduroasă, pe arii restrânse caniculară la amiază în sud și sud-est, unde și disconfortul termic va fi ridicat. Instabilitatea atmosferică va fi accentuată, ziua în vest, nord și centru, iar seara și noaptea mai ales în regiunile sudice și estice. Vor fi înnorări temporar accentuate și se vor semnala frecvente descărcări electrice, intensificări ale vântului cu viteze de peste 65...75 km/h, vijelii, grindină și averse ce vor avea și caracter torențial. Cantitățile de apă vor depăși 25...30 l/mp și izolat 40 l/mp. Temperaturile maxime vor fi cuprinse între 17...19 grade în nord și 34...35 de grade în sud și sud-est, iar cele minime se vor încadra între 7...8 grade în depresiunile intramontane și 18...19 grade pe litoral.

**LA BUCUREŞTI**

Vremea se va menține călduroasă, temperatura maximă se va situa în jurul valorii de 34 de grade, iar la amiază disconfortul termic va fi ridicat. Cerul va fi mai mult senin în cursul zilei, dar seara și noaptea vor fi înnorări temporar accentuate și se vor semnala descărcări electrice, intensificări de scurtă durată ale vântului și averse, posibil moderate cantitativ. Temperatura minimă va fi de 15...16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

***Administrația Bazinală de Apă Dobrogea Litoral*** informează că la data de 11.07.2020, la ora 19:05, a fost semnalată, de către ONG Mare Nostrum, prezența unui delfin eșuat pe plaja din stațiunea Saturn, județul Constanța. A fost informat, conform protocolui de colaborare, I.N.C.D.M. „Grigore Antipa”.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

DIRECȚIA DE COMUNICARE, TRANSPARENȚĂ ȘI IT